Document ID: 32008D0094

KOMISJONI OTSUS,
25. jaanuar 2008,
millega uuendatakse Prantsuse Vabariigi valitsuse poolt Euroopa Ühenduse nimel ja Tema Kõrguse Monaco Vürsti valitsuse vahel sõlmitud rahanduskokkuleppe A lisa
(2008/94/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse 24. detsembril 2001. aastal Prantsuse Vabariigi valitsuse poolt Euroopa Ühenduse nimel ja Tema Kõrguse Monaco Vürsti valitsuse vahel sõlmitud rahanduskokkulepet, (1) eriti selle artikli 11 lõiget 3,
ning arvestades järgmist:
(1)
Prantsuse Vabariigi valitsuse poolt Euroopa Ühenduse nimel ja Tema Kõrguse Monaco Vürsti valitsuse vahel sõlmitud rahanduskokkuleppe (edaspidi „rahanduskokkulepe”) artikli 11 lõike 2 kohaselt peab Monaco Vürstiriik kohaldama Prantsusmaa poolt krediidiasutuste tegevust ja usaldatavusnormatiivide täitmise järelevalvet ning makse- ja väärtpaberiarveldussüsteemide süsteemiriskide ennetamist käsitlevate teatavate ühenduse õigusaktide rakendamiseks vastu võetud meetmeid. Kõnealused õigusaktid on loetletud rahanduskokkuleppe A lisas. Kõnealust lisa on viimati ajakohastatud komisjoni otsusega 2006/558/EÜ. (2) Mitmeid A lisas loetletud õigusakte on muudetud ja muutmisaktid tuleks lisada kõnealusesse lisasse. Vastu on võetud ka mitmeid rahanduskokkuleppe artikli 11 lõike 2 reguleerimisalasse kuuluvaid uusi ühenduse õigusakte, mis tuleks samuti lisada A lisasse.
(2)
Euroopa Parlamendi ja nõukogu 14. juuni 2006. aasta direktiivis 2006/46/EÜ (millega muudetakse nõukogu direktiivi 78/660/EMÜ, mis käsitleb teatavat liiki äriühingute raamatupidamise aastaaruandeid, direktiivi 83/349/EMÜ, mis käsitleb konsolideeritud aruandeid, direktiivi 86/635/EMÜ pankade ja muude rahaasutuste raamatupidamise aastaaruannete ja konsolideeritud aruannete kohta ning direktiivi 91/674/EMÜ kindlustusseltside raamatupidamise aastaaruannete ja konsolideeritud aruannete kohta) (3) käsitletakse krediidiasutuste tegevust ja järelevalvet ning sellega muudetakse nõukogu direktiivi 86/635/EMÜ, (4) mis on juba A lisas olemas.
(3)
Euroopa Parlamendi ja nõukogu 14. juuni 2006. aasta direktiivis 2006/49/EÜ investeerimisühingute ja krediidiasutuste kapitali adekvaatsuse kohta (uuestisõnastamine) (5) käsitletakse krediidiasutuste tegevust ja järelevalvet. Seetõttu kuulub direktiiv rahanduskokkuleppe artikli 11 lõike 2 reguleerimisalasse ning tuleks samuti lisada A lisasse. Lisaks sellele tunnistatakse direktiiviga 2006/49/EÜ kehtetuks nõukogu direktiiv 93/6/EMÜ, (6) mida on muudetud muu hulgas Euroopa Parlamendi ja nõukogu direktiiviga 2002/87/EÜ (7) ja Euroopa Parlamendi ja nõukogu direktiiviga 2004/39/EÜ, (8) mis tuleks seepärast A lisast välja jätta.
(4)
Nõukogu 10. mai 1993. aasta direktiiv 93/22/EMÜ väärtpaberiturul pakutavate investeerimisteenuste kohta tunnistati kehtetuks direktiiviga 2004/39/EÜ, (9) mida on muudetud direktiiviga 2006/31/EÜ, (10) ja tuleks seepärast A lisast välja jätta.
(5)
Euroopa Parlamendi ja nõukogu 9. märtsi 2005. aasta direktiivis 2005/1/EÜ (millega muudetakse nõukogu direktiive 73/239/EMÜ, 85/611/EMÜ, 91/675/EMÜ, 92/49/EMÜ ja 93/6/EMÜ ning Euroopa Parlamendi ja nõukogu direktiive 94/19/EÜ, 98/78/EÜ, 2000/12/EÜ, 2001/34/EÜ, 2002/83/EÜ ja 2002/87/EÜ ning luuakse finantsteenuste komiteede uus organisatsiooniline struktuur) (11) käsitletakse krediidiasutuste tegevust ja järelevalvet ning sellega muudetakse direktiivi 94/19/EÜ (12) ja direktiivi 2002/87/EÜ, (13) mis on juba A lisas olemas. Seetõttu kuulub direktiiv rahanduskokkuleppe artikli 11 lõike 2 reguleerimisalasse ning tuleks samuti lisada A lisasse.
(6)
Euroopa Parlamendi ja nõukogu 14. juuni 2006. aasta direktiivis 2006/48/EÜ krediidiasutuste asutamise ja tegevuse kohta (uuestisõnastamine) (14) käsitletakse krediidiasutuste tegevust ja järelevalvet. Seetõttu kuulub direktiiv rahanduskokkuleppe artikli 11 lõike 2 reguleerimisalasse ning tuleks lisada A lisasse, v.a III ja IV jaotis. Direktiiviga 2006/48/EÜ tunnistatakse kehtetuks direktiiv 2000/12/EÜ, (15) mida on muu hulgas muudetud direktiiviga 2000/28/EÜ, (16) direktiiviga 2002/87/EÜ ja direktiiviga 2004/39/EÜ, mis tuleks seepärast A lisast välja jätta. Kuna lisaks sellele muudetakse direktiiviga 2006/48/EÜ A lisas loetletud direktiivi 2002/87/EÜ, tuleks see samuti lisada kui viimati nimetatud direktiivi muudatus.
(7)
Komisjoni 10. augusti 2006. aasta määruses (EÜ) nr 1287/2006 (millega rakendatakse Euroopa Parlamendi ja nõukogu direktiivi 2004/39/EÜ seoses investeerimisühingute registripidamise kohustuse, tehinguaruandluse, turu läbipaistvuse, finantsinstrumentide kauplemisele lubamise ning nimetatud direktiivi jaoks määratletud mõistetega) (17) ja komisjoni 10. augusti 2006. aasta direktiivis 2006/73/EÜ (millega rakendatakse Euroopa Parlamendi ja nõukogu direktiivi 2004/39/EÜ seoses investeerimisühingute suhtes kohaldatavate organisatsiooniliste nõuete ja tegutsemistingimustega ning nimetatud direktiivi jaoks määratletud mõistetega) (18) käsitletakse krediidiasutuste tegevust ja järelevalvet ning täiendatakse direktiivi 2004/39/EÜ, mida on muudetud direktiiviga 2006/31/EÜ, mis on juba A lisas olemas. Seetõttu kuuluvad kõnealused õigusaktid rahanduskokkuleppe artikli 11 lõike 2 reguleerimisalasse ning tuleks samuti lisada A lisasse.
(8)
Euroopa Parlamendi ja nõukogu 18. septembri 2000. aasta direktiivis 2000/46/EÜ elektronrahaasutuste asutamise ja tegevuse kohta ning usaldatavusnormatiivide täitmise üle peetava järelevalve kohta (19) käsitletakse krediidiasutuste tegevust ja järelevalvet. Seetõttu kuulub direktiiv rahanduskokkuleppe artikli 11 lõike 2 reguleerimisalasse ning tuleks samuti lisada A lisasse.
(9)
Rahanduskokkuleppe A lisa tuleks seetõttu vastavalt muuta. Selguse huvides tuleks A lisa tervikuna asendada.
(10)
13. septembril 2007 toimunud koosolekul teavitas komisjon ühiskomiteed rahanduskokkuleppe A lisa uuendamise vajadusest. Ühiskomitee võttis komisjoni seisukoha teadmiseks,
ON TEINUD JÄRGMISE OTSUSE:
Ainus artikkel 1
Prantsuse Vabariigi valitsuse poolt Euroopa Ühenduse nimel ja Tema Kõrguse Monaco Vürsti valitsuse vahel sõlmitud rahanduskokkuleppe A lisa asendatakse käesoleva otsuse lisaga.
Brüssel, 25. jaanuar 2008

Labels: 2
4
11
18
15